ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ሓይልታት ጸጥታ ትግራይ ኢዶም ዝህብሉ መዓልቲ ገደብ ኣብቂዑ'- ኣቢዪ ኣሕመድ 17 ሕዳር 2020 ምንጪ ስእሊ, SIMONA GRANATI - CORBIS ቀዳማይ ሚኒስተር ኣቢዪ ኣሕመድ፡ ኣባላት ፍሉይ ሓይልን ምልሻን ትግራይ ንሰራዊት ምክልኻል ኢትዮጵያ ኢዶም ብምሃብ ነብሶም ከድሕኑ ዝተዋህቦም መዓልታት ከምዘብቀዐ፡ ኣብ ማሕበራዊ ሚድያ ኣብ ዝጠቀዖ ጽሑፍ ገሊጹ። ''ኣብ ዝቕጽል መዓልታት ሕጊ ናይ ምኽባር ወሳኒ ስራሕ ክፍጸም እዩ'' ድማ ኢሉ፡፡ ኣቢዪ፡ ነቲ ናይ ድሕነት ጻውዒት ዝተቐበሉ፡ ፍሉይ ሓይልን ምልሻታትን ትግራይ ንዝወሰድዎ ሓላፊነት ዝመልኦ ተግባር ከምስገኑ ይግባእ ኢሉ። ዛጊት ክንደይ ዝኣኽሉ ኣባላት ሚልሻን ፍሉይ ሓይልን ትግራይ ኢዶም ከምዝሃቡ ዝተገልጸ የለን። ይኹን እምበር መራኸብቲ ውሽጢ ዓዲ ኢትዮጵያ ኢዶም ሂቦም ንዝተባህሉ ሰባት ኣቕሪበን ነይረን። እቲ ምስ መንግስቲ ፌደራል ኣብ ጎንጺ ኣትዩ ዘሎ መራሒ መንግስቲ ትግራይ ዶ/ር ደብረጽን ገ/ሚካኤል ብወገኑ ኣብ ዝሓለፈ መዓልታት ኣብ ሚድያ ቀሪቡ ኣብ ዝሃቦ መግለጺ፡ ኣብቲ ክሳብ ሕጂ ዝተኸየደ ውግእ ልዕሊ ኣባላት ሰራዊት ኤርትራ ዝርከብዎም 10 ሽሕ ወተሃደራት ፈደራል ከምዝተማረኹ ተዛሪቡ ነይሩ። ገለ ኤርትራውያን ምሩኻት ንዝበሎም እውን ኣብ ማዕከናት ዜና ትግራይ ቀሪቦም ነይሮም። ብወገን ኤርትራ ይኹን ካልእ ናጻ ኣካል ግን ዝተባህለ የለን። ቅልውላው ትግራይ፡ እዚ ግጭት ብኸመይ እዩ ሰላም ጎረባብቲ ክዘርግ ዝኽእል?
